10/06/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Administración Industrial
Resolución do 27 de maio de 2014, da Xefatura Territorial da Coruña, pola que se concede a autorización administrativa previa e de construción das instalacións eléctricas que se describen no concello de Oleiros (N.º Expte. IN407A 2014/29-1)

Resolución do 27 de maio de 2014, da Xefatura Territorial da Coruña, pola que se concede a autorización administrativa previa e de construción das instalacións eléctricas que se describen no concello de Oleiros (N.º Expte. IN407A 2014/29-1). Visto o expediente para outorgamento de autorización administrativa previa e de construción das instalacións eléctricas que de seguido se describen: - Solicitante: INVERFAGO S. L. U. - Enderezo social: XARDÍNS, 2, PERILLO, 15172 OLEIROS. - Denominación: LMT, CS E CT DE 400 KVA PARA EDIFICIO. - Situación: XARDÍNS, 2, PERILLO. - Descricións técnicas: LMT SOTERRADA DE 15 KV DE 2 X 140 M DE LONXITUDE, 1 X 240 MM 2 AL, CON ORIXE NA LMT SMC724 (SAN PEDRO DE NÓS), ENTRE O CT 15CEC2 (URBANIZACIÓN CARBALLIDO) E O CT 15CZK8 (URBANIZACIÓN AS CANCELAS). CENTRO DE SECCIONAMENTO DE INTERIOR CON 3 INTERRUTORES-SECCIONADORES DE 24 kV, 400 A. CENTRO DE TRANSFORMACIÓN DE INTERIOR CON TRASFORMADOR DE 400 kVA, AISLAMENTO SECO, RELACIÓN 15-20/0,40 kV. APARELLAXE DE MANOBRA, PROTECCIÓN E EQUIPO DE MEDIDA EN CABINAS METÁLICAS PREFABRICADAS. Cumpridos os trámites ordenados na Lei 24/2013 do 26 de decembro (BOE núm.310), do sector eléctrico e no título VII, capítulo II do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica e de acordo coa resolución do 19 de febreiro de 2014 da Dirección Xeral de Enerxia e Minas pola que se aproba o procedemento de autorización administrativa de construción (DOG núm.54), esta Xefatura Territorial resolve: Conceder a autorización administrativa previa e a autorización administrativa de construción das devanditas instalacións, cuxas características se axustarán en tódalas súas partes ás que figuran no seu proxecto e ás condicións técnicas e de seguridade establecidas nos regulamentos de aplicación e nos condicionados establecidos polos Ministerios, organismos ou corporacións que constan nos expedientes. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio. Contra a presente resolución, que non é definitiva en vía administrativa, cabe interpor recurso de alzada ante o Conselleiro de Economía e Industria no prazo dun mes contado a partir do día seguinte ao da súa notificación ou publicación nos termos establecidos nos artigos 107,110,114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común(modificada pola Lei 4/1999, do 13 de xaneiro); sen prexuizo de que os interesados poidan interpor calquera outro recurso que se considere pertinente. A Coruña, 27 de maio de 2014. O/a xefe/a territorial Por vacante, art.30.3 Decreto 110/2013 (DOG núm.140, do 24 de xullo) O xefe do Servizo de Administración industrial William Ernest Youbi Almache